# 1980-luku

### Wikipedia

Vuosisadat: 1700-luku 1800-luku 1900-luku 2000-luku 2100-luku
Vuosikymmenet: 1880-luku 1890-luku 1900-vuosikymmen 1910-luku 1920-luku 1930-luku 1940-luku 1950-luku 1960-luku 1970-luku 1980-luku 1990-luku 2000-vuosikymmen 2010-luku
Vuodet: 1899 1900 1901 1902 1903 1904 1905 1906 1907 1908 1909 1910 1911 1912 1913 1914 1915 1916 1917 1918 1919 1920 1921 1922 1923 1924 1925 1926 1927 1928 1929 1930 1931 1932 1933 1934 1935 1936 1937 1938 1939 1940 1941 1942 1943 1944 1945 1946 1947 1948 1949 1950 1951 1952 1953 1954 1955 1956 1957 1958 1959 1960 1961 1962 1963 1964 1965 1966 1967 1968 1969 1970 1971 1972 1973 1974 1975 1976 1977 1978 1979 1980 1981 1982 1983 1984 1985 1986 1987 1988 1989 1990 1991 1992 1993 1994 1995 1996 1997 1998 1999 2000 2001 2002

Mihail Gorbatšov oli 1980-luvun keskeisiä hahmoja maailmanpolitiikassa

1980-luvulla maailma eli kylmän sodan viimeistä vuosikymmentä ja Suomessa elettiin nousukautta. Läntisessä maailmassa tietokoneet ja elektroniikka löivät itsensä läpi toimistoissa ja kodeissa.

## [muokkaa] Maailmantalous ja -politiikka

Maailmanpolitiikassa merkittäviä tapahtumia oli Ronald Reaganin valinta 1981 Yhdysvaltojen presidentiksi ja hänen johdollaan toteutettu voimakas Yhdysvaltojen asevarustelupolitiikka, joka osaltaan vaikutti Neuvostoliiton romahdukseen.

Mihail Gorbatšov nousi Neuvostoliiton johtoon 1985, ja hän oli maan viimeinen päämies vuoteen 1991 asti, jolloin Neuvostoliitto hajosi. Hänen uudistuspyrkimyksensä johtivat liennytykseen ja kylmän sodan päättymiseen mutta samalla Neuvostoliiton kommunistinen puolue menetti poliittisen valta-asemansa, mikä lopulta johti Neuvostoliiton hajoamiseen. Hajoamisen alkusoittoa oli Berliinin muurin avautuminen 1989.

Myös poliittisia muureja murtui; Vuonna 1985 Live Aid -konserteilla kerättiin rahaa Etiopian nälänhädän uhreille. Konsertteja seurasi television välityksellä 1,5 miljardia katsojaa ympäri maailman. 1980-luvun kehitys Etelä-Afrikassa johti apartheid-lainsäädännön kumoamiseen ja Nelson Mandelan vapauttamiseen vankilasta. Yksi apartheidin vastustajista oli Ruotsin silloinen pääministeri Olof Palme, joka murhattiin Tukholmassa 28. helmikuuta 1986.

Kehitysmaat ajautuivat 1980-luvun alussa syvään velkakriisiin, joka leimasi koko vuosikymmentä. Latinalaisessa Amerikassa puhutaan 1980-luvusta menetettynä vuosikymmenenä. Maailmanpankin ja Kansainvälisen valuuttarahaston rakennesopeutusohjelmat olivat keskeinen piirre kehitysmaiden talouspolitiikassa. 1970-luvulla esitetyt kehitysmaiden vaatimukset uudesta kansainvälisestä talousjärjestelmästä ja maailmantalouden säätelystä saivat väistyä Ronald Reaganin ja Margaret Thatcherin markkinoimien (usein uusliberalismiksi kutsuttujen) talousoppien tieltä, joissa painotettiin talouden eri sektoreiden liberalisoimisen tärkeyttä. Koko maailman tasolla talouskasvu jäi edellisiä vuosikymmeniä heikommaksi.

## [muokkaa] Tapahtumat Suomessa

Sisäpoliittisesti merkittävimpiä tapahtumia oli presidentti Urho Kekkosen eroaminen terveyssyistä presidentin virasta 1981 ja Mauno Koiviston valitseminen presidentiksi 1982. Suomessa vallitsi vielä 1980-luvulla suomettumisen aika, joka päättyi lopullisesti vasta Neuvostoliiton hajoamiseen 1991. Samalla kuitenkin jo lähennyttiin Eurooppaa: vuonna 1982 Suomessa otettiin muun Euroopan tyyliin käyttöön kesäaika ja 1989 Suomesta tuli Euroopan Neuvoston jäsen.

Vuonna 1986 naiset pääsivät ensimmäistä kertaa evankelis-luterilaisen kirkon papin virkaan. Suomeen saatiin myös uusi sukunimilaki ja tasa-arvolaki. Ympäristöasioihinkin alettiin kiinnittää entistä enemmän huomiota. Vihreä Liitto muuttui puolueeksi ja Suomeen perustettiin ympäristöministeriö.

### [muokkaa] Suomen talous

1980-luvulla Suomessa elettiin vahvan hyvinvointivaltion aikaa, josta kuvaava esimerkki on vuosikymmenen lopun keskustelu valtion tukemista "seksilomista". Suomessa vallitsi voimakas taloudellinen nousukausi, joka kesti koko vuosikymmenen. Merkittävä syy nousukauden pitkittymiseen ja ylikuumenemiseen oli ulkomaisen luotonhakemisen vapautuminen. Aiemmin luoton hakeminen ulkomailta oli luvanvaraista, mutta Suomen pankki vapautti luoton hakemisen 1986[1] ja tämä johti laajamittaiseen yrityksien lainanhakuun ulkomailta. Ulkomainen lainaraha oli huomattavasti kotimaista rahaa halvempaa. Myös pankkien luotonanto yksityishenkilöille vapautui ja luottokanta kasvoi enimmillään yli 100% vuodessa.[2] Nämä seikat johtivat kansantaloudessa olleen rahamäärän voimakkaaseen kasvuun, joka puolestaan nosti asuntojen ja liiketilojen hintoja voimakkaasti. Syntyi kiinteistö- ja pörssikupla, jonka aikana syntyi nopeasti velkarahoituksella suuria omaisuuksia. Termi kasinotalous kuvasi lainarahalla ja sijoittamisella rikastumista.

Nousukausi päättyi 1990-luvun alkupuolen voimakkaaseen lamaan, jonka yksi syy oli Neuvostoliiton kanssa käydyn clearing-kaupan loppuminen vuosikymmenen vaihtuessa.

## [muokkaa] Tekniikka

Vuoden 1981 IBM PC 5150, jossa 4.77 MHz Intel 8088 suoritin ja DOS 1.0-käyttöjärjestelmä.

1970-luvun digitaalikello sai seurakseen monia muita digitaaliteknologiaan perustuneita laitteita. IBM PC julkistettiin vuonna 1981 ja tietokoneet alkoivat tulla koteihin. Matkapuhelin ja CD-levy syntyivät ja nestekidenäyttöjen myötä kehitettiin esimerkiksi elektroniikkapelejä. Korvalappustereot yleistyivät, tosin vasta kasetteja soittavina. 1980-lukua voikin pitää kannettavien laitteiden syntyvuosikymmenenä.

Helsinki kohotti statustaan eurooppalaisena suurkaupunkina 1983 valmistuneen metron myötä.

Yleisradion yksinvalta sähköisessä viestinnässä murtui, kun paikallisradiot syntyivät 1985 ja Kolmoskanava aloitti toimintansa. Uusi vaarallinen sairaus AIDS tunnistettiin ja tartunnat alkoivat levitä laajamittaisesti.

Tšernobylin ydinvoimalaonnettomuus 26. huhtikuuta 1986 jätti jälkensä ydinvoimaan suhtautumisessa.

Commodore 64 (1982) oli vuosikymmenen suosituin kotitietokone etenkin Suomessa.

### [muokkaa] Ajankohtaisia laitteita

- Avaruussukkula
- Mikroaaltouuni
- NMT-autopuhelimet (Nordic Mobile Telephone)
- SCART
- VHS-videonauhuri
- Kolikkopelit (mm. Pac-Man ja Donkey Kong)
- Elektroniikkapelit
- Kotitietokoneet (mm. IBM PC, Commodore 64, Amiga, Apple Macintosh, Atari ST)
- Pelikonsolit (mm. Nintendo Entertainment System ja Sega Mega Drive)
- Korvalappustereot
- Ensimmäiset CD-levyt
- Philips videopac
- Sähköhammasharja
- Vohvelirauta
- LCD-näytöt

## [muokkaa] Vapaa-aika

1980-luvulla kuntosalit ja solariumit löivät itsensä läpi juppi-kulttuurin oheistuotteena, ja vapaa-aikaa alettiin kuluttaa myös laskettelukeskuksissa. Purjelautailu oli olennainen osa juppikulttuuria. Talvella auton katolla oli suksiboksi, kesällä purjelauta. Amerikkalaisia trendejä omaksuttiin vauhdilla: rap-musiikki, rullaluistelu ja rullalautailu tulivat suosituiksi nuorison keskuudessa. Suomen ensimmäinen McDonald's avattiin 1984.

Kotona suosittua ajanvietettä olivat Rubikin kuutio ja Trivial Pursuit. Ruokapöytään saatiin eksoottisia lisäyksiä, mm. kiivi ja ravintoloiden suosituimpia drinkkejä oli sininen enkeli. Kulttuurin alalta 1980-luvulta muistetaan "jumalan teatteri", joka shokeerasi kansaa mm. heittelemällä ulosteita katsojien päälle.

## [muokkaa] Pukeutuminen ja ulkonäkö

Tyyliltään 1980-luku oli useiden tyylien ja niiden sekoitusten aikakautta. Pukeutuminen ja tyyli määräytyi täysin sen mukaan, mihin ryhmään halusi kuulua. Sukat ja sukkanauhaliivit kokivat uusrenessanssin ja kuuluivat aikaansa seuranneen juppinaisen pukeutumiseen, mahdollisesti pitsisomisteisen korsetin kera. Tyyliin kuului myös erittäin vaalea huulipuna, runsas huulikiillon käyttö ja vaaleasävyiset kynsilakat sekä solariumrusketus.

1980-luvun alku oli tyylillisesti punk- tai teddyboy-kulttuurien sävyttämää. Punk-kulttuuriin kuului olennaisena osana pukeutuminen mustiin nahkavaatteisiin, jotka oli koristeltu jopa sadoin kromatuin teräsniitein. 1980-luvun puolivälistä eteenpäin yleistyi miesten tyyleissä mm. Boy Georgen kaltaisten pop-tähtien lanseeraama "sekasukupuolisuus", jonka edustajien sukupuolta oli joskus hyvinkin vaikea määritellä pelkästään ulkonäön perusteella. Myöhemmin pinnalle nousi taloudellista menestystä korostava juppikulttuuri pukuineen, urheiluautoineen ja niihin liittyneine elämäntyyleineen.

1980-luvun tyyli nousi 2000-luvun alussa uudelleen pinnalle. 1980-luvun musiikkia sekä aikakauteen viittaavia retroilmiöitä mm. muodissa kutsutaan kasariksi.

- Merkit: Kappa, Lacoste, Levi's (erityisesti 501-farkut), Benetton, Hugo Boss

- Hiusmuoti: valkaistut permanentatut hiukset, aaltomainen etutukkakiehkura, takatukka eli niskatukka, joka saattoi olla päältä siili, yksittäinen pidempi hiuskiehkura takana (ns. rotanhäntä), krepatut hiukset tytöillä.

- Tyylit: collegepaidat, kauluspaidan kaulus pystyssä, värikkäät t-paidat, kangasvyöt, stretch-farkut, kivipestyt tai rei'itetyt farkut, isot värikkäät muovikorvakorut, kävelykengät ilman sukkia Miami Vicen innoittamana, RayBan-aurinkolasit, alaspäin kapenevat väljät vaaleat puuvillahousut tai salihousut, miesten Spencer-pikkutakki (vyötärömittainen takki), mokkasaappaat, moon boots -talvikengät, naisten yläosattomat uimapuvut, olkatoppaukset, pipot joissa on oma etunimi otsassa, tupsulliset pipot, purjehduskengät, kansitakit, untuvatakit, sifonkihuivit, prinsessamainen pukeutuminen ballerina-hameineen ja pitsiröyhelöineen, miehillä tangamalliset alushousut, naisilla thai- tai hammaslankastringit, Neonvärit, rihkama (erityisesti metalliset tai muoviset eriväriset rannekorut).

## [muokkaa] Musiikki

Michael Jackson oli 1980-luvun suosituimpia pop-tähtiä (kuva vuodelta 1984)

### [muokkaa] Tyylit

- Italodisco
- House
- Grindcore
- Rap
- Synthpop
- Tukkahevi, hard rock

1970-luvun diskoinferno hiipui 1980-luvun alkaessa. Progen kaltaisten kunnianhimoisten tyylien tilalle syntyi suuria stadionkonsertteja sekä diskon perintöä jatkaneita pop-musiikin tyylejä. Käyttöön tulivat ensimmäiset kunnolliset rumpukoneet, samoin syntetisaattorit yleistyivät ja kehittyivät digitaalitekniikan myötä. Elektroninen musiikki valtasi alaa, ja syntyi uusia tyylejä kuten synthpop ja italodisco, jonka tunnetuimpia yhtyeitä olivat esimerkiksi Den Harrow ja Baltimora. Afroamerikkalaisessa musiikissa 1970-luvun soul ja funk väistyivät ja tilalle tuli rap sekä moderni R&B-tanssimusiikki. 1980-luvun musiikkia sävytti yleisesti syntetisaattorien runsas ja kokeileva käyttö. Syntetisaattorien yleistymisen myötä kynnys musiikin tekemiseen laski, minkään akustisen instrumentin hallinta ei ollut enää edellytys musiikin tuottamiselle.

### [muokkaa] Yhtyeet

Pitkän linjan muusikoista edelleen suosittuina jatkoivat esimerkiksi Donna Summer, Tina Turner, AC/DC, Queen ja KISS. 1970-luvun lopulla tai 1980-luvulla aloittaneista pop-artisteista ja yhtyeistä suosituimpia olivat Michael Jackson, Duran Duran, Guns N' Roses ja Human League. Diskoissa ja yökerhoissa levylautasilla pyörivät Madonna, Pet Shop Boys, Bananarama, Bad Boys Blue ja Modern Talking. Rockmusiikissa suosituksi tuli metallimusiikki, jota edustivat W.A.S.P., Twisted Sister, Sepultura ja Pantera. Muita 1980-luvulla alkunsa saaneita tyylejä olivat hard rock sekä thrash metal, joissa kärkipaikkaa pitivät Metallica, Mötley Crüe, Testament ja Kreator. Kevyemmän rockin puolella pinnalla olivat muun muassa Bon Jovi, U2 ja Toto.

Muiden muassa Europe, Wham!, Samantha Fox, Los Lobos, Nena, A-ha ja Men at Work olivat yhtyeitä joiden suosio ajoittui vain 1980-luvulle. Muita vuosikymmenen tunnettuja artisteja ja yhtyeitä olivat Billy Idol, Depeche Mode, Eurythmics, Exodus, Megadeth, Slayer ja The Sugarcubes.

### [muokkaa] Musiikki Suomessa

Suomestakin tähyiltiin ulkomaille: Bogart Co. teki ensimmäisena suomalaisena yhtyeenä vakavasti otettavaa synthpoppia, mutta Hanoi Rocksin lupaavasti alkanut ulkomaanvalloitus katkesi yhtyeen rumpalin kuolemaan.

Rockyhtyeistä pinnalla olivat esimerkiksi Dingo, Eppu Normaali, Popeda ja Leevi and the Leavings. Kansanomaisempaa musiikkia tekivät Rauli "Badding" Somerjoki, sekä 'stand-up' koomikko Jaakko Teppo.

1980-luvun alussa rockabilly oli uudelleen muodissa myös Suomessa, ja tyylin tunnetuimpia edustajia oli The Stray Cats. Heavy metal kuitenkin syrjäytti rockabillyn suosiossa 1980-luvun puoliväliin mennessä.

### [muokkaa] Muuta 1980-luvun musiikista

- György Ligetin uusi tyyli
- Pierre Boulezin "moderni projekti" jatkuu
- Korvat Auki! -ryhmä Suomessa
- Musique spectrale Ranskassa
- Hittimittari
- Radio-ohjelma Ocsid

### [muokkaa] Myydyimmät singlet

1. "Don't You Want Me?" – Human League
2. "Wake Me Up (Before You Go-Go)" – Wham!
3. "Hungry Like the Wolf" – Duran Duran
4. "99 Luftballons" – Nena
5. "Karma Chameleon" – Culture Club
6. "Freeze Frame" – The J. Geils Band
7. "Safety Dance" – Men Without Hats
8. "Like a Virgin" – Madonna
9. "Der Komissar" – After The Fire
10. "If you Leave" – Orchestral Manoeuvres in the Dark

  Lähde [3]

## [muokkaa] Televisio ja elokuvat

Ritari Ässän "ihmeauto" KITT on monille yksi 1980-luvun keskeisimpiä symboleita.

### [muokkaa] Elokuvat

- Arnold Schwarzenegger: Terminator – tuhoaja, Predator, Commando, The Running Man ja Conan Barbaari
- Batman
- Indiana Jones
- Haamujengi (Ghostbusters)
- Rambo
- Tähtien sota (ja Star Wars-keräilyesineet)
- E.T.
- Top Gun - lentäjistä parhaat
- Paluu tulevaisuuteen -trilogia
- Poliisiopisto
- Aliens - Paluu
- Blade Runner
- Hohto

### [muokkaa] Televisosarjat

- Alf
- Cosby Show
- Dynastia
- Dallas
- G.I.Joe
- He-Man (ja He-Man keräilyesineet)
- Hill Street Blues
- Hollywood Beat
- Ihmemies MacGyver (MacGyver)
- Katuhaukka (Streethawk)
- Miami Vice
- Ritari Ässä (Knight Rider)
- Smurffit
- Taistelupari (Dempsey & Makepeace)
- Transformers
- Tyttökullat (Golden Girls)
- Hämärän rajamailla (Twilight Zone)
- Konnankoukkuja kahdelle (Moonlighting)
- Olipa kerran-sarjat

- Saksalaiset dekkarit (Kettu (Der Alte), Kahden keikka (Ein Fall Für Zwei), Faber, Derrick, Schimanski)

### [muokkaa] Suomalaiset elokuvat ja sarjat

- Lauri Törhönen: Insiders
- Spede Show
- Velipuolikuu
- Uuno Turhapuro

## [muokkaa] Henkilöitä

- Peter Fryckman
- Jan Hammer
- Harri Hursti
- Sam Inkinen
- Jukka Keitele
- Pentti Kouri
- Jari Kurri
- Matti Nykänen

## [muokkaa] Aiheesta muualla

- Ylen Elävä arkisto - Mitä tapahtui 1980-luvulla?
- Agricola: Suomen historian kronologia: 1980-luku

## [muokkaa] Lähteet

1. ^ taloustieto.fi
2. ^ Myyntipäällikkö Irma Hyvärinen, Turun Seudun osuuspankki: vähittäispankkitoiminnan historia
3. ^ www.i80s.com

Haettu osoitteesta http://fi.wikipedia.org../../../1/9/8/1980-luku.html

Luokat: 1900-luku | 1980-luku

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Alemannisch
- Asturianu
- Bahasa Melayu
- Bân-lâm-gú
- Bosanski
- Brezhoneg
- Català
- Cymraeg
- Dansk
- Deutsch
- Eesti
- Ελληνικά
- English
- Español
- Esperanto
- Euskara
- Français
- Gàidhlig
- 한국어
- Hrvatski
- Ido
- Interlingua
- Иронау
- Íslenska
- Italiano
- עברית
- Latina
- Lietuvių
- Magyar
- Māori
- Nederlands
- 日本語
- Norsk (bokmål)
- Norsk (nynorsk)
- Nouormand
- Polski
- Português
- Ripoarisch
- Română
- Русский
- Shqip
- Сибирской
- Sicilianu
- Simple English
- Slovenčina
- Slovenščina
- Српски / Srpski
- Svenska
- Tatarça
- Українська
- Walon
- 中文